
转讜住驻讜转





	讻转讘 专讞诪谞讗 讘讞讙 讛住讜讻讜转. 转讬诪讛 讛砖转讗 讚讻转讬讘 讘讞讙 讛住讜讻讜转 讘诪讜注讚 诇诪讛 诇讬 讜注讜讚 诇讗 诇讬讻转讜讘 讗诇讗 诪拽抓 砖讘注 砖谞讬诐 砖谞转 讛砖诪讬讟讛 讘讘讗 讻诇 讬砖专讗诇 诇讬专讗讜转 讜讗谞讗 讬讚注谞讗 讚诇讗讜 讛讬讬谞讜 诪专''讛 讚讗讝 讗讬谞诐 讘讗讬诐 诇讬专讗讜转 讜讬''诇 讗诐 讻谉 讛讜讛 讗诪讬谞讗 讘讞讙 讛诪爪讜转 诇讛讻讬 讗讬爪讟专讬讱 讘讞讙 讛住讜讻讜转 诪讬讛讜 讘诪讜注讚 诇讗 讛讜讛 爪专讬讱 讜谞专讗讛 讚诇讛讻讬 讗讬爪讟专讬讱 诪砖讜诐 讚讘讘讗 讻诇 讬砖专讗诇 诇讬专讗讜转 诪砖诪注 诪讗转讞诇转讗 讚诪讜注讚 讘讬讜诐 专讗砖讜谉 拽诪''诇 讘诪讜注讚 讚诪砖诪注 讘转讜讱 讛诪讜注讚 讜讗讛谞讬 讘讘讗 讻诇 讬砖专讗诇 讚诪砖诪注 诪讗转讞诇转讗 讚诪讜注讚 诇讗 讘讬讜诐 讘' 讗讜 讘讬讜诐 讙' 讗诇讗 讘诪讜爪讗讬 讬讜''讟 讛专讗砖讜谉 讗讘诇 驻讬' 专砖''讬 转诪讜讛 讚驻讬' 讚诪讛讗讬 讟注诪讗 讘讬讜诐 讟讜讘 专讗砖讜谉 诇讗 讚转讬拽讜谉 讘讬诪讛 讗讬谞讛 讚讜讞讛 讬讜''讟 讻讬讜谉 讚讙讝讬专转 讛讻转讜讘 诇拽专讜转 诪讗转讞诇转讗 讚诪讜注讚 讬拽专讗讜 讘诇讗 讘讬诪讛 诪谞诇谉 讚讘讬诪讛 诪注讻讘转 诇讛讻讬 诪住转讘专 讻讚驻讬' 讜谞专讗讛 讚讛讬讜 讘讜谞讬谉 讛讘讬诪讛 诪注讬''讟 讘谞讬谉 砖诇 驻专拽讬诐 讜讘讞讜诇讜 砖诇 诪讜注讚 诇讗 讛讬讜 注讜砖讬谉 砖讜诐 讘谞讬谉 讗诇讗 诪拽讬诪讬谉 讗讜转讛 讜诪讞讘专讬谉 讛驻专拽讬诐 讬讞讚 讜讗诐 诇讗 讘谞讜 讗讜转讛 诪注专讘 讬讜''讟 谞专讗讛 讚讘谞讬讬谞讛 诇讗 讛讬讛 讚讜讞讛 讗驻讬诇讜 讞讜诇讜 砖诇 诪讜注讚:





讛诪讗讬专讬

诪讚诇讙讬谉 讘转讜专讛 讘注谞讬谉 讗讞讚 讜讻讙讜谉 诪讛 砖讘讬讗专谞讜 讘诪砖谞转谞讜 砖拽讜专讗 讗讞专讬 诪讜转 讜讗讱 讘注砖讜专 砖讛讻诇 讘注谞讬谉 讬讜诐 讛讻驻讜专讬诐 讜讘谞讘讬讗 讗驻讬' 讘砖谞讬 注谞讬谞讬诐 讜讘讬谉 讘转讜专讛 讘注谞讬谉 讗讞讚 讘讬谉 讘谞讘讬讗讬诐 讘砖谞讬 注谞讬谞讬诐 讚讜拽讗 讻砖讬讜讻诇 诇讙诇讜诇 诪砖诐 诇砖诐 讘讻讚讬 砖讬驻住讬拽 讛转讜专讙诪谉 讜诇注讜诇诐 讗讬谉 诪讚诇讙讬谉 诪谞讘讬讗 诇谞讘讬讗 讜讘住驻专 转专讬 注砖专 诪讚诇讙讬谉 讘讜 讗祝 诪谞讘讬讗 诇谞讘讬讗 砖讻诇讜 住驻专 讗讞讚 讛讜讗 讜讘诇讘讚 砖诇讗 讬讚诇讙 诪住讜祝 讛住驻专 诇转讞诇转讜 专"诇 诇诪驻专注:



讻讘专 讘讬讗专谞讜 砖讛讻讛谉 讙讚讜诇 拽讜专讗 讘注砖讜专 砖讘讞诪砖 讛驻拽讜讚讬诐 注诇 驻讛 讜讗讬谞讜 讙讜诇诇 住驻专 转讜专讛 诇砖诐 砖讗讬谉 讙讜诇诇讬谉 住驻专 转讜专讛 讘爪讘讜专 诪诪拽讜诐 诇诪拽讜诐 讘讻讚讬 砖讬驻住讬拽 讛转讜专讙诪谉 诪驻谞讬 讻讘讜讚 爪讘讜专 讻诪讜 砖讘讬讗专谞讜 讜讻谉 讗讬谞讜 拽讜专讗讛 讘住驻专 讗讞专 砖讬砖 诇讞讜砖 诇驻讙诪讜 砖诇 专讗砖讜谉 砖讬讗诪专讜 专讗砖讜谉 讛讬讛 驻讙讜诐 讜讛讘讬讗讜 讗讞专 转讞转讬讜 讜讗注"驻 砖讻诪讛 驻注诪讬诐 诪讜爪讬讗讬谉 砖谞讬 住驻专讬 转讜专讛 讜讗祝 讘专讗砖 讞讚砖 讟讘转 砖讞诇 诇讛讬讜转 讘砖讘转 诪讘讬讗讬谉 砖诇砖 转讜专讜转 讜拽讜专讗 讗讞讚 讘注谞讬谞讜 砖诇 讬讜诐 讜讗讞讚 讘砖诇 专讗砖 讞讚砖 讜讗讞讚 讘砖诇 讞谞讜讻讛 讻诪讜 砖讛转讘讗专 讘诪拽讜诪讜 转诇转讗 讙讘专讬 讘转诇转讗 住讬驻专讬 诇讬讻讗 驻讙诪讗 讞讚 讙讘专讗 讘转专讬 住讬驻专讬 讗讬讻讗 驻讙诪讗:



诪讬 砖讘讬专讱 讘爪讘讜专 注诇 拽专讬讗转 讛转讜专讛 讜拽讜专讗 讜谞诪爪讗 讞住专讛 讗讜 讬转讬专讛 讗讜 驻住讜诇 讗讞专 讘住驻专 讜讛讘讬讗讜 住驻专 讗讞专 爪专讬讱 讛讜讗 诇讞讝讜专 讜诇讘专讱 讜讗讬谉 讝讛 讘专讻讛 砖讗讬谞讛 爪专讬讻讛 讗讞专 砖讛讘讗转 住驻专 讗讞专 讛讜爪专讻讛 诇讜 注诇 讻诇 驻谞讬诐 讜诪"诪 讻诇 砖讗驻砖专 诇讜 诇拽专讜转 讘专讗砖讜谉 讗讬谉 诪讘讬讗讬谉 讗讞专 讗驻讬' 诇驻专砖讛 讗讞专转 讛讜讗讬诇 讜讗驻砖专 诇拽专讗讛 讘专讗砖讜谉 注诇 讬讚讬 讙诇讬诇讛 讘讻讚讬 砖诇讗 讬驻住讬拽 讛转讜专讙诪谉 砖讻诇 砖诪讘讬讗 住驻专 讗讞专 诇驻专砖讛 讗讞专转 诪"诪 爪专讬讱 诇讘专讱 讜讗讞专 砖讛专讗砖讜谉 专讗讜讬 诇拽专讜转 驻专砖讛 讝讜 讘讜 谞诪爪讗 诪讘讬讗 注爪诪讜 诇讘专讻讛 砖讗讬谞讛 爪专讬讻讛 讜讻诇 讛诪讘专讱 讘专讻讛 砖讗讬谞讛 爪专讬讻讛 注讜讘专 诪砖讜诐 诇讗 转砖讗 讛讗 讻诇 砖诪讘讬讗讜 诇拽专讬讗转 拽讜专讗 讗讞专 讗讬谉 讘讻讱 讻诇讜诐:



拽专讬讗转 讛诪诇讱 讘驻专砖转 讛拽讛诇 砖讛讜讝讻专讛 讘诪砖谞讛 诇讗 讛讬转讛 注讚 砖诪谞讜 砖诪讟讬谉 诇讗讞专 砖讘注 砖讻讘砖讜 讜砖讘注 砖讞诇拽讜 砖讛专讬 谞讗诪专 讘讛 砖谞转 讛砖诪讟讛 讜诇讗 讛讬转讛 讘讬讜诐 专讗砖讜谉 砖讛专讬 讬讜诐 讟讜讘 讛讜讗 讜讗讬谉 转讬拽讜谉 讛讘讬诪讛 讚讜讞讛 诇讗 砖讘转 讜诇讗 讬讜诐 讟讜讘 讜讗讬谉 诪讻讬谞讬谉 讗讜转讛 诪讗转诪讜诇 砖诇讗 转讛讗 讛注讝专讛 谞讚讞拽转 诇讛诐 讘讻讱:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讘专讻讜转 讜拽诇诇讜转 讻讜' 讚讬砖 讻讗谉 讚讬诇讜讙 讘转讜专讛 讘讻讚讬 砖讬驻住讬拽 讛诪转讜专讙诪谉 讻讜' 注讻"诇 讻爪"诇 诪驻讬' 讬砖谉 讜专"诇 讚讘讗讬谉 诪转讜专讙诪谉 讗讬谉 讞讜砖砖讬谉 诇讚讬诇讜讙 讻诇诇 讗驻讬诇讜 讘讬讜转专 诪讻讚讬 砖讬驻住讬拽 讛诪转讜专讙诪谉 讜拽"诇:


转讜住' 讘讚"讛 讻转讘 专讞诪谞讗 讻讜' 诪砖诪注 诪讗转讞诇转讗 讚诪讜注讚 讘讬讜诐 专讗砖讜谉 拽讗 诪砖诪注 诇谉 讘诪讜注讚 讻讜' 讚诪砖诪注 诪讗转讞诇转讗 讚诪讜注讚 讜诇讗 讘讬讜诐 砖谞讬 讗讜 讻讜' 注讻"诇 讻爪"诇 [谞"诇]:





诪讛专砖"讗 - 讞讬讚讜砖讬 讗讙讚讜转

讙诪' 讜讻砖讛讙讬注 诇诇讗 转讜讻诇 讙讜' 讗"诇 讗诇 转转讬讬专讗 讗讙专讬驻住 讻讜'. 注讬拽专 讛诇讗讜 诇讗 转讜讻诇 讜讙讜' 诇诪诪谞讬谉 讗讜转讜 谞讗诪专 讜注"讻 讗诪专讜 诇讜 讗诇 转转讬讬专讗 砖讗谞讜 诪讜专讬讚讬谉 讗讜转讱 讘砖讘讬诇 讝讛 讗讘诇 讗讞讬谞讜 讗转讛 讻讜' 讜讗诪专讜 讝讛 诪驻谞讬 讛讞谞讜驻讛 讚诇驻讬 讛讚讬谉 诇讗 讛讬讛 专讗讜讬 诇讻讱 讻讬讜谉 砖诇讗 讛讬讛 讬砖专讗诇 诪爪讚 讗讘 讻诪"砖 讛转讜住' 讻讚诇拽诪谉:





讞讻诪转 砖诇诪讛

讙诪专讗 讻诇诇 讜讻诇诇 诇讗 讻讜'. 转谞讜 专讘谞谉 诪讘专讻讬谉 注诇 讛转讜专讛 讻讜' 讻爪"诇:


专砖"讬 讘讚"讛 讜讬拽专讗 讻讜' 爪"诇 讜讬拽专讗讜 讻讜' 讘住驻专 注讝专讗 讻转讬讘 拽转谞讬 讻讜' 讛讬讜 拽讜专讗讬诐 讻爪"诇 讛住"讚:


讘讚"讛 讻讗谉 讘注谞讬谉 讻讜' 注谞讬谉 讗讞专 讜诪诪讛专 讻讜' 注诇 讻讱 诇讻谉 讗讬谉 诪讚诇讙讬谉 讻讜' 讻爪"诇:


讘讚"讛 转"专 讛砖讗专 转驻诇讛 讻讜' 讻爪"诇:


讘讚"讛 讜拽讜专讗 诪转讞讬诇转 讻讜' 砖讘讜讗转讞谞谉 讛住"讚:





专砖"砖

讙诪专讗 讜讛讗 注诇讛 拽转谞讬 诪讚诇讙讬谉 讻讜'. 专砖"讬 讘诪讙讬诇讛 诪讞拽 诪诇转 注诇讛:



砖诐 讜诇讬讻专讻讬讛 诇住驻专 讜诇讬拽专讬. 拽砖讛 讚讛讗 讻讘专 讛讘讬讗 讛砖"住 诇注讬诇 讛讗 讚注讚 讻诪讛 诪讚诇讙讬谉 注讚 讻讚讬 砖诇讗 讬驻住讜拽 讛转讜专讙诪谉. 讜讻谉 讛讘专讬讬转讗 讜讻讗谉 讜讻讗谉 讘讻讚讬 砖诇讗 讬驻住讜拽 讛转讜专讙诪谉 讜注讬' 讘转讜讬"砖 讘讬讜诪讗:



砖诐 专"讞 讟讘转 砖讞诇 讘砖讘转 诪讘讬讗 砖诇砖 转讜专讜转 讻讜'. 拽"诇 讛讗 讛讜讜 讘' 讜讙' 注谞讬谞讬诐 讜讘诪讗讬 注讚讬驻讬 诪讘' 注谞讬谞讬诐 讘住"转 讗讞转 讘讻讚讬 砖诇讗 讬驻住讜拽 讛转讜专讙诪谉 讚诇讗:



专砖"讬 讚"讛 讻讗谉 讘注谞讬谉 讗'. 讜讘专讬讬转讗 讚拽转谞讬 讻讜'. 诇讻讗讜专讛 讛"谞 诇讛讙讬讛 讜诪转谞讬转讬谉 讚拽转谞讬. 讜注诪砖"讻 讘谞讚专讬诐 (讻讜) 讘住"讚:



专讚"讛 诪讻讗谉 讜讗讬诇讱 讚拽住讘专 讻讜' 讗"谞 讻讜'. 讜讘讬讜诪讗 驻讬' 讚诪注讬"讻 讛讘讬讗讜诐 讜注诪砖"讻 砖诐:



讘诪砖谞讛 驻' 讛诪诇讱. 讛转讜讬"讟 讻转讘 讚拽专讬讗转 讻"讙 讘讬讜讛"讻 讗讬谞讛 讗诇讗 转拽谞讛 讜诪谞讛讙 诪讗谞砖讬 讻谞讛"讙. 讜转诪讜讛 讚专砖"讬 讘专"驻 讘讗 诇讜 驻讬' 讚讬诇驻讬谞谉 诪诪诇讜讗讬诐 讻讜' 讛讘讬讗讜 讛转讜讬"讟 注爪诪讜 砖诐. 讜讛转"讬 讛讘讬讗讜 讬专讜砖诇诪讬 讚讬诇讬祝 诪谉 讜讬注砖 讻讗砖专 爪讜讛 讛'. 讜讘讙诪专讗 砖诐 讗诪专 讚爪讜专讱 注讘讜讚讛 讛讬讗 讜诇讻谉 诪讜转专 诇拽专讜转讛 讘讘讙讚讬 讘讜抓 讗祝 讗"转 讚讘"讻 诇讗 谞转谞讜 诇讬讛谞讜转 讘讛诐. 讜讘讬专讜砖诇诪讬 诪住讬拽 砖诐 讚讗住讜专 诇拽专讜转讛 讘讗讬爪讟诇讬转 诇讘谉 诪砖诇讜 讗诇讗 讗讜 讘讘讙讚讬 诇讘谉 讗讜 讘讘讙讚讬 讝讛讘. 讜讗谞讻讬 诪住转驻拽 讚讗讜诇讬 讛讬讗 诪注讻讘转 诪讚诇讗 讗诪专 砖诐 (讛) 讚讗"讘 拽专讬讗转 讛驻专砖讛 讚诪"讚 讻诇 讛讻转讜讘 讘讛谉 诪注讻讘 诪注讻讘讗 讜诇诪"讚 讚讘专 砖讗"诪 诇讚讜专讜转 讗"诪 讘讛谉 诇讗 诪注讻讘讗 讗诇讗 砖"诪 诇讚讜专讜转 谞诪讬 诪注讻讘讗. 讜注"砖 (住) 驻诇讜讙转转 专"讬 讜专"谞:



专砖"讬 讚"讛 讜砖诪注. 讜讘专讻讜转 讜拽诇诇讜转 讜诪砖诐 讞讜讝专 诇诪驻专注 讻讜'. 谞专讗讛 砖讛讬讛 讛讙讬专住讗 诇驻谞讬讜 讘诪砖谞讛 讘专讻讜转 讜拽诇诇讜转 拽讜讚诐 驻' 讛诪诇讱 讜讻谉 讙讬' 讛专注"讘. 讜讻"讛 讛讙讬' 讘讬诇拽讜讟 讜讬诇讱. 讜讚诇讗 讻讛转讜讬"讟 砖讛讘讬讗 讘砖诐 专砖"讬 诇讛驻讱 讜讙诐 谞注诇诐 诪诪谞讜 讙讬' 讛讬诇拽讜讟:



讘讗"讚 讜讗讬 诪砖讜诐 讚讬砖 讻讗谉 讚讬诇讜讙 讻讜' 讗讬谉 诇诪诇讱 诪转讜专讙诪谉 讻讜'. 讜驻讬' 讛诪讛专砖"讗 讚讘讗讬谉 诪转讜专讙诪谉 讗讬谉 讞讜砖砖讬谉 诇讚讬诇讜讙 讻讜'. 讚"讝 讞讬讚讜砖 讙讚讜诇 讜谞砖诪讟 诪讛驻讜住拽讬诐 讘讗讜"讞 住讬' 拽诪"讚 讜注转讜讬"讟:



专讚"讛 讘专讻讜转 砖讻"讙 诪讘专讱 讻讚讗诪专谉. 驻砖讜讟 砖讻讜讜谞转讜 诇讛讗 讚讗讬转讗 讘诪砖谞讛 讚诇注讬诇. 讜讛诪爪讬讬谉 讛专讞讬拽 讗讛"讚:



讙诪专讗 (讘住讛"注) 讜讗讬 讻转讘 专讞诪谞讗 讘讞讛"住 讛"讗 讗驻讬' 讬讜"讟 讛讗讞专讜谉. 拽"拽 讚讛讗 讗诪专讬' 讘讻"讚 讚砖诪讬谞讬 专讙诇 讘驻"注 讛讜讗 诇注谞讬谉 驻讝"专 拽砖"讘 讜驻专砖"讬 讚讛讜专讗转 讛专' 注诇 专讙诇 讘驻"注 砖讗讬谉 砖诐 讞讙 讛住讜讻讜转 注诇讬讜. 讜注讬' 讟"讝 讗讜"讞 专"住 转专住"讞:



转讚"讛 讻转讘. 讜诪讛谞讬 讘讘讜讗 讻讬"砖 讻讜' 诇讗 讘讬讜诐 讘' 讻讜' 讗诇讗 讘诪讜爪讗讬 讬"讟 讛专讗砖讜谉. 诇讻讗讜专讛 诪讬"讟 讛专讗砖讜谉 讛讬讬谞讜 讘讬讜诐 讘' 讚诇讗 诪住转讘专 讚讛讬讛 拽讜专讗 讘诇讬诇讛. 讜注讜讚 讚讻诪讜 讚诪砖诪注 讘诪讜注讚 讘转讜讱 讛诪讜注讚 讻诪讜 讻谉 讘讞讛"住 讬讛讗 诪砖诪注讜 讘转讜讱 讛讞讙 讜讻讚讗诪专 讛"讗 讗驻讬' 讬"讟 讗讞专讜谉 讜讗诐 谞驻专砖 讘诪讜注讚 讚拽专讗 讛讬讬谞讜 讘讞讜诇讜 砖诇 诪讜注讚 讻诪讜 砖诪讜讘谞讜 讘诇讬砖谞讗 讚讞讝"诇 讛讜讛 讗"砖 讗讘诇 讝讛 讚讜讞拽:





讘谉 讬讛讜讬讚注

讗址讙职专执讬驻旨指住 讛址诪旨侄诇侄讱职 注指诪址讚 讜职拽执讘旨值诇 讜职拽指专指讗 注讜止诪值讚, 讜职砖讈执讘旨职讞讜旨讛讜旨 讞植讻指诪执讬诐 (讚讘专讬诐 讬讝, 讟讜). 拽砖讗 诇诪讗讬 讗爪讟专讬讱 诇讜诪专 注指诪址讚 讜职拽执讘旨值诇 讜讛诇讗 讚讘专 讝讛 谞讜讛讙 讘讻诇 诪诇讱 砖讬讛讬讛 注讜诪讚 讜诪拽讘诇! 讜诇讗 讬讗诪专 讗诇讗 拽指专指讗 注讜止诪值讚?
讜谞专讗讛 诇讬 讚讗诐 讬讗诪专 '拽指专指讗 注讜止诪值讚' 讛讜讛 讗驻砖专 诇讞砖讜讘 讚诪拽爪转 拽专讬讗转讜 讛讬转讛 诪注讜诪讚 讜诇讗讜 讻诇 拽专讬讗转讜 诪注讜诪讚 讚诇注讜诇诐 讘转讞讬诇讛 拽专讗 讬讜砖讘 讗诇讗 讚讘住讜祝 拽专讬讗转讜 注诪讚 讜拽专讗 砖住讬讬诐 拽专讬讗转讜 诪注讜诪讚 诇讝讛 讗诪专 '注指诪址讚 讜职拽执讘旨值诇 讜职拽指专指讗 注讜止诪值讚' 诇讜诪专 砖讛转讞讬诇讛 注诪讬讚讛 砖诇 拽专讬讗转讜 诪注转 砖拽讘诇 讻讬 诪注转 砖注诪讚 讜拽讘诇 谞砖讗专 注讜诪讚 讘拽专讬讗转讜.



讜旨讻职砖讈侄讛执讙旨执讬注址 诇职"诇止讗 转讜旨讻址诇 诇指转值转 注指诇侄讬讱指 讗执讬砖讈 谞指讻职专执讬" 讝指诇职讙讜旨 注值讬谞指讬讜 讚旨职诪指注讜止转 (讚讘专讬诐 讬讝, 讟讜). 诪拽砖讬诐 诇诪讛 诇讗 讘讻讛 讻砖讛讙讬注 诇驻住讜拽 诪执拽侄旨专侄讘 讗址讞侄讬讱指 转指旨砖执讉讬诐 注指诇侄讬讱指 诪侄诇侄讱职 (讚讘专讬诐 讬讝, 讟讜)?
讜谞专讗讛 诇讬 讘住"讚 讚驻住讜拽 讝讛 讛讜讗 注砖讛 讜讻诇 诪爪讜讜转 注砖讛 拽讬诇讗 诪谉 诇讗讜, 讙诐 诪砖诪讬讬讗 诇讗 注谞砖讬 讗注砖讛 讗诇讗 讘注讬讚谉 专转讞讗 讜诇讻谉 诇讗 谞转讘讟诇 讻诇 讻讱 诪讝讛 讗讱 讻讗谉 讘驻住讜拽 讚'诇止讗 转讜旨讻址诇 诇指转值转 注指诇侄讬讱指 讗执讬砖讈 谞指讻职专执讬' 砖讛讜讗 讗讬住讜专 诇讗讜, 谞转讘讟诇 讬讜转专 讜讘讻讛 注诇 注爪诪讜.
讜诪讛 砖讗诪专讜 诇讜 讗指讞执讬谞讜旨 讗址转旨指讛, 讗指讞执讬谞讜旨 讗址转旨指讛! 讘诇砖讜谉 讻驻讜诇 谞专讗讛 诇讬 讘住"讚 讛讻讜谞讛 讗讞讬谞讜 讗转讛 讘讞讬讬讱 砖讗讬谉 讗谞讞谞讜 诪住诇拽讬诐 讗讜转讱 讜讗讞讬谞讜 讗转讛 讘讞讬讬 讘谞讱 砖讗讬谉 讗谞讞谞讜 诪住诇拽讬诐 讛诪诇讜讻讛 诪讝专注讱. 讗讜 讬讜讘谉 讗讞讬谞讜 讗转讛 讘讛讬讞讜住 讜讗讞讬谞讜 讗转讛 讘诪注砖讬诐 讟讜讘讬诐 讻讬 诪诇讱 爪讚讬拽 讜讻砖专 讛讬讛.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗讞讬谞讜 讗转讛 砖讗诪讜 诪讬砖专讗诇. 注讬' 讘"拽 讚祝 驻讞 注"讗 讜注讬' 诪讛专砖"讗 讘讞"讗 专讬砖 讘"讘:





讘讗专 砖讘注

讜讛讗 注诇讛 拽转谞讬 诪讚诇讙讬谉 讘谞讘讬讗 讻讜'. 讘驻专拽 讛拽讜专讗 讗转 讛诪讙讬诇讛 注讜诪讚 诪讬讬转讬 住讜讙讬讗 讝讜 讜驻专砖"讬 讜讛讗 拽转谞讬 讙专住讬谞谉 讜诇讗 讙专住讬谞谉 注诇讛 讜讛讚讬谉 注诪讜 讻讬讜谉 讚讛讻诇 拽转谞讬 讘诪砖谞讛 注爪诪讛 诇讗 砖讬讬讱 诇诪讬诪专 注诇讛:



讜注讚 讻诪讛 诪讚诇讙 注讚 讻讚讬 砖诇讗 讬驻住讜拽 讛转讜专讙诪谉. 诇讗 讘注讬 诇砖谞讜讬讬 讚讗转讜专讛 拽讗讬 讜诪砖讜诐 讚拽转谞讬 讗讬谉 诪讚诇讙讬谉 讘转讜专讛 讛讚专 拽讗 诪驻专砖 讜注讚 讻诪讛 诪讜转专 诇讚诇讙 讘转讜专讛 讘讻讚讬 砖诇讗 讬驻住讜拽 讛转讜专讙诪谉 讜讛讗 讚讗住专 讘专讬砖讗 讘讻讚讬 砖讬驻住讜拽 讛转讜专讙诪谉 讜讬"诇 讚讗讬谉 讛"谞 讚讛讜讬 诪爪讬 诇砖谞讜讬讬 讛讻讬 讗诇讗 讗讘讬讬 诪转专抓 诇讜 讛讗诪转 讻讗谉 讘注谞讬谉 讗讞专 讻讜' 讻讱 讻转讘讜 讛转讜住驻讜转 讘讬讜诪讗 驻专拽 讘讗 诇讜 讻"讙. 讜诇讬 谞专讗讛 讚诇讗 讘注讬 诇砖谞讜讬讬 讚讗转讜专讛 拽讗讬 诪砖讜诐 讚讗讬谞讜 谞讜驻诇 讛诇砖讜谉 注讚 讻诪讛 诪讜转专 诇讚诇讙 讗转讜专讛 讗讞专 讚拽转谞讬 讘专讬砖讗 讗讬谉 诪讚诇讙讬谉 讘转讜专讛:



讜讗讬谉 诪讚诇讙讬谉 诪谞讘讬讗 诇谞讘讬讗. 诪讻讗谉 讗谞讬 拽讜专讗 转讙专 注诇 诪讛 砖谞讜讛讙讬谉 注讻砖讬讜 讘讛专讘讛 诪拽讜诪讜转 讘砖讘转 砖讬砖 讘讜 讞转谉 诇讜诪专 讗讞专 讛驻讟专转 讛砖讘讜注 砖谞讬诐 讗讜 砖诇砖讛 驻住讜拽讬诐 诪讛驻讟专转 砖讜砖 讗砖讬砖 讜讻砖讞诇 专"讞 讘砖讘转 讜讘讬讜诐 讗' 讗讞专 砖诪驻讟讬专讬谉 讛讛驻讟专讛 讚讗讜转讛 砖讘转 讗讜诪专讬诐 驻住讜拽 专讗砖讜谉 讜驻住讜拽 讗讞专讜谉 诪讛驻讟专转 讜讬讗诪专 诇讜 讬讛讜谞转谉 诪讞专 讞讚砖 讜讛专讬 讛诐 诪讚诇讙讬诐 诪谞讘讬讗 诇谞讘讬讗. 讜讬砖 专讜爪讬诐 诇讬讬砖讘 讛诪谞讛讙 讛讗 讚讗诪专 讻讗谉 讗讬谉 诪讚诇讙讬谉 讛讬讬谞讜 讚讜拽讗 讘诪拽讜诪讜转 砖讛讬讜 谞讜讛讙讬谉 诇转专讙诐 讻讬讜谉 讚拽讗 讬讛讬讘 讙诪专讗 砖讬注讜专讗 讻讚诪转专讙诐 讚拽讗诪专 讗讬谉 诪讚诇讙讬谉 讗诇讗 讘讻讚讬 砖讬驻住讬拽 讛转讜专讙诪谉 讗诇诪讗 讗讬讬专讬 讘诪拽讜诪讜转 砖诪转专讙诐 讜讛诇讻讱 注讻砖讬讜 砖讗讬谉 谞讜讛讙讬诐 诇转专讙诐 讗讬谉 拽驻讬讚讗. 讜讗谞讬 讗讜诪专 砖讗讬谉 讟注诐 讘讚讘专讬讛诐 讜讗讬谉 专讬讞 讘诪注砖讬讛诐 砖讛专讬 讙诪专讗 注专讜讻讛 讗住专 讻讗谉 诇讚诇讙 诪谞讘讬讗 诇谞讘讬讗 讗驻讬诇讜 讘讻讚讬 砖讬驻住讜拽 讛转讜专讙诪谉 讗诇诪讗 砖讗讬谉 讛讟注诐 讘讝讛 诪砖讜诐 讻讘讜讚 爪讘讜专 讻讚讬 砖诇讗 讬注诪讚讜 讘砖转讬拽讛 讘砖注讛 砖讙讜诇诇讬谉 讗诇讗 讛讟注诐 讛讜讗 诪砖讜诐 讚诪谞讘讬讗 诇谞讘讬讗 转转讘诇讘诇 讚注转 讛砖讜诪注讬诐 讬讜转专 诪讚讗讬 讜诇驻讬 讝讛 讗讬谉 诇讞诇拽 讻讚诇注讬诇 讚谞讛讬 砖讗讬谉 谞讜讛讙讬诐 注讻砖讬讜 诇转专讙诐 诪"诪 爪专讬讱 讻诇 讗讚诐 诇讻讜讬谉 诇讛讘讬谉 诪讛 砖讛讜讗 砖讜诪注 拽讜专讗讬谉 讘讬谉 讘转讜专讛 讘讬谉 讘谞讘讬讗 讜注讜讚 讚讗"讻 讙诐 讘转讜专讛 讛讜讛 诪讜转专 诇讚诇讙 讚讛讗 讙诐 讘转讜专讛 讬讛讬讘 讙诪专讗 砖讬注讜专讗 讘讻讚讬 砖讬驻住讜拽 讛转讜专讙诪谉 讜讝讛 诇讗 谞讛讙讜 讘砖讜诐 诪拽讜诐 讻讬 讗诐 讘诪拽讜诐 砖讗讬谉 诇讛诐 讗诇讗 住"转 讗讞讚 砖讙讜诇诇讬谉 讜诪讚诇讙讬谉 诪驻专砖讛 诇驻专砖讛 讘讬讜"讟 讜讘砖讘转 砖诇 专"讞 讜注讜讚 砖诇讗 讞诇拽讜 讛驻讜住拽讬诐 讘讬谉 讝诪谉 诇讝诪谉 讜住转诪讜 讜讻转讘讜 诇讗住讜专 讜诇讻谉 讗讬 讗讬讬砖专 讞讬诇讬 讗讘讟诇讬谞讬讛:



诪住讜祝 讛住驻专 诇转讞诇转讜. 讗讬谉 诇驻专砖 诪住讜祝 转专讬 注砖专 诇转讞诇转 转专讬 注砖专 讚讗"讻 讗驻讬' 诪转讞诇转讜 诇住讜驻讜 谞诪讬 诇讗 讚讛讬讬谞讜 讘讻讚讬 砖讬驻住讜拽 讛转讜专讙诪谉 讗诇讗 诪住讜祝 讛住驻专 诇爪讚 转讞诇转讜 诇讗 讬讚诇讙. 讻讱 讻转讘讜 讛转讜住驻讜转 讘讬讜诪讗 驻专拽 讘讗 诇讜 讜讛讚讘专 讘专讜专 讚讛讬讬谞讜 讚讜拽讗 讘谞讘讬讗 砖诇 讬"讘 诇谞讘讬讗 砖诇 讬"讘 讗讘诇 讘谞讘讬讗 注爪诪讜 讗驻讬诇讜 诪住讜祝 讛谞讘讬讗 诇转讞诇转讜 谞诪讬 诪讚诇讙讬谉 讚诇讗 讙专注 诪砖讗专 谞讘讬讗讬诐. 讜诇讬 谞专讗讛 讚谞拽讟 讚讜拽讗 诪住讜祝 讛住驻专 诇转讞诇转讜 诪砖讜诐 讚讛讜讛 诇讬讛 诇诪驻专注 讜讗讬谉 拽讜专讬谉 诇诪驻专注 讜讻谉 诪讟讬谉 讚讘专讬 专砖"讬:



诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛. 诪爪讗转讬 讻转讜讘 诇讞讻诐 讗讞讚 讘住驻专讜 谞讚驻住 诪拽专讜讘 砖驻讬专砖 讜讝"诇 讚拽诪讬讬转讗 砖讘讬专讱 注诇 驻专砖转 讗讞专讬 诪讜转 讜讗讱 讘注砖讜专 讛讬讗 注爪诪讛 讘专讻讛 砖讗讬谞讛 爪专讬讻讛 砖讻讘专 讘讬专讱 注诇 讛转讜专讛 砖讞专讬转 讜注讜讚 讗驻砖专 砖谞驻讟专 讘讗讛讘讛 专讘讛 讜讛转讞讬诇 诇砖谞讜转 注诇 讗转专 讻讚讘专讬 讛讬专讜砖诇诪讬 讜讝讜 讗讬谞讛 讗诇讗 诪砖讜诐 讻讘讜讚 讛爪讘讜专 讜诇讘专讱 讗讞专转 诪砖讜诐 讻讘讜讚 讛爪讘讜专 诇讗 转拽讜谉 专讘谞谉 讜讗砖讻讞谉 讻讙讜谉 讝讜 讘驻专拽 讛拽讜专讗 注讜诪讚 讗诪专 注讜诇讗 诪驻谞讬 诪讛 讛诪驻讟讬专 讘谞讘讬讗 爪专讬讱 砖讬拽专讗 讘转讜专讛 转讞诇讛 诪驻谞讬 讻讘讜讚 讛转讜专讛 讜诪砖讜诐 讛讻讬 讗讬讻讗 诪讗谉 讚讗诪专 讛转诐 砖讗讬谞讜 注讜诇讛 诇诪谞讬谉 砖讘注讛 讗讘诇 砖讗专 讘专讻讜转 砖讛谉 注爪诪谉 爪专讬讻讜转 讜诇讗 谞转拽谞讜 诪驻谞讬 讛讻讘讜讚 讗讬谉 讘讛谉 讘专讻讛 砖讗讬谞讛 爪专讬讻讛 砖讛专讬 讘专讻转 讛谞讛谞讬谉 讗讬谉 讘专讻讛 讗讞转 驻讜讟专转 讻诇 讛讬讜诐 讗诇讗 讻诇 讝诪谉 砖讛讜讗 谞讛谞讛 讛谞讗讛 砖谞转讻讜讜谉 注诇讬讛 讘砖注转 讘专讻讛 讻讜' 注讚 讛讗 诇诪讚转 砖讗讬谉 讘讻诇 讗诇讛 讘专讻讛 砖讗讬谞讛 爪专讬讻讛. 讜讗诇 转拽谞讬讟谞讬 诪讚讘专讬 拽爪转 诪驻专砖讬诐 讜讗驻讬诇讜 诪讙讚讜诇讬讛诐 讜讞砖讜讘讬讛诐 讘驻讬专讜砖 讘专讻讛 砖讗讬谞讛 爪专讬讻讛 讘诪拽讜诐 砖讚注转 讛讙诪专讗 讜砖驻转讬 转谞讗讬诐 讜讗诪讜专讗讬诐 讘专讜专 诪诇诇讜 注讻"诇. 讜讬注谉 砖讞讬讬讘 讻诇 讗讚诐 诇诇诪讚 讝讻讜转 注诇 讛专讗砖讜谞讬诐 讗讘讜转 讛注讜诇诐 讜讗谞讬 诪讻讬专 讝讛 讛讞讻诐 砖讛讜讗 诪讜讚讛 注诇 讛讗诪转 讻专讗讜讬 诇讜 讚诇讗 注讚讬祝 诪诪砖讛 专讘讬谞讜 注"讛 砖讛讜讚讛 讜诇讗 讘讜砖 诇讜诪专 诇讗 砖诪注转讬 注诇 讻谉 诇讗 讬讗砖讬诪谞讬 讘诪讛 砖讗谞讬 诪砖讬讘 注诇 讚讘专讬讜 诪驻谞讬 讛讻讘讜讚 砖诇 讗讜转谉 讛诪驻专砖讬诐 讝讻专 讻讜诇诐 诇讘专讻讛 砖讻转讘 注诇讬讛诐 讗诇讛 讚讘专讬诐 讘诪拽讜诐 砖讚注转 讛讙诪专讗 讜砖驻转讬 转谞讗讬诐 讜讗诪讜专讗讬诐 讘专讜专 诪诇诇讜 讻讬 诪驻讬讛诐 讗谞讜 讞讬讬诐 砖讛诐 讛专讬"祝 讜讛专诪讘"诐 专砖"讬 讜讛转讜住驻讜转 讜讛专讗"砖 讜讛专砖讘"讗 讜讛专"谉 讜砖讗专 驻讜住拽讬诐 讜讗讘讜讗 诇拽讬讬诐 讚讘专讬讛诐 砖讛诐 讗诪转 讜转讜专转诐 讗诪转 讜诇讗讜 诪讻诇诇讗 讗讬转诪专 讗诇讗 讘驻讬专讜砖 讗讬转诪专 诪驻讬 讙诪专讗 注专讜讻讛 讘专讜专 诪诇诇讜. 讜诇驻讬 砖注讬拽专 讛讬住讜讚 砖讘谞讛 注诇讬讜 讻诇 讘谞讬谞讜 讛讜讗 讚讚讜拽讗 讘讘专讻转 讛转讜专讛 讗讬讻讗 讘专讻讛 砖讗讬谞讛 爪专讬讻讛 讜诇讗 讘砖讗专 讘专讻讜转 砖讛谉 注爪诪谉 爪专讬讻讜转 讜诇讗 谞转拽谞讜 诪驻谞讬 讛讻讘讜讚 注诇 讻谉 讗砖讬讘 讘转讞诇讛 注诇 讚讘专 讝讛 讜讗讜诪专 砖讛讜讗 讬住讜讚 讛谞讜驻诇 讜讘谞驻讬诇转 讛讬住讜讚 讬驻讜诇 讻诇 讛讘谞讬谉 讗专爪讛 讜诇讗 转讜住讬祝 拽讜诐 诪驻讬 讙诪专讗 注专讜讻讛 讘专讜专 诪诇诇讜 讘驻专拽 讗讬谉 注讜诪讚讬谉. 讚讙专住讬谞谉 讛转诐 转谞讬 专讘讬 讗讞讗 讗专讬讻讗 拽诪讬讛 讚专讘 讞讬谞谞讗 讛诪讘讚讬诇 讘转驻诇讛 诪砖讜讘讞 讬讜转专 诪诪讬 砖诪讘讚讬诇 注诇 讛讻讜住 讜讗诐 讛讘讚讬诇 讘讝讜 讜讘讝讜 讬谞讜讞讜 诇讜 讘专讻讜转 注诇 专讗砖讜. 讛讗 讙讜驻讗 拽砖讬讗 讗诪专转 讛诪讘讚讬诇 讘转驻诇讛 诪砖讜讘讞 讬讜转专 诪诪讬 砖诪讘讚讬诇 注诇 讛讻讜住 讗诇诪讗 转驻诇讛 诇讞讜讚讬讛 住讙讬 讜讛讚专 转谞讬 讗诐 讛讘讚讬诇 讘讝讜 讜讘讝讜 讬谞讜讞讜 诇讜 讘专讻讜转 注诇 专讗砖讜 讜讻讬讜谉 讚谞驻拽 诇讬讛 讘讞讚讗 讗驻讟专 讜讛讜讬讗 讘专讻讛 砖讗讬谞讛 爪专讬讻讛 讜讗诪专 专讘 讜讗讬转讬诪讗 专讬砖 诇拽讬砖 讜讗诪专讬 诇讛 专讘讬 讬讜讞谞谉 讜专讬砖 诇拽讬砖 讚讗诪专讬 转专讜讜讬讬讛讜 讻诇 讛诪讘专讱 讘专讻讛 砖讗讬谞讛 爪专讬讻讛 注讜讘专 诪砖讜诐 诇讗 转砖讗 讗诇讗 讗讬诪讗 讛讻讬 讗诐 讛讘讚讬诇 讘讝讜 讜诇讗 讛讘讚讬诇 讘讝讜 讬谞讜讞讜 诇讜 讘专讻讜转 注诇 专讗砖讜 讜讻讜' 讛专讬 拽诪谉 诪讘讜讗专 讘讗专 讛讬讟讘 讚讗驻讬诇讜 讘砖讗专 讘专讻讜转 砖讛谉 注爪诪谉 爪专讬讻讜转 讜诇讗 谞转拽谞讜 诪驻谞讬 讛讻讘讜讚 讗讬讻讗 讘讛谉 讘专讻讛 砖讗讬谞讛 爪专讬讻讛 讜诪诪讬诇讗 讬讚注谞讜 讚讛讗 讚讗诪专 专讬砖 诇拽讬砖 讻讗谉 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讻讜' 诇讗讜 讚讜拽讗 讘讘专讻转 讛转讜专讛 讗诇讗 讘讻诇 讛讘专讻讜转 讚讗讬讱 砖讬转驻专砖 讛讗 讚讗诪专 专"诇 讻诇 讛诪讘专讱 讘专讻讛 砖讗讬谞讛 爪专讬讻讛 讻讜' 讛"谞 讬转驻专砖 讛讗 讚讗诪专 专"诇 讻讗谉 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讻讬讜谉 砖讛讻诇 诪专讜注讛 讗讞讚 谞讬转谞讜 讜讘诇砖讜谉 讗讞讚 谞讗诪专讜 讜讛讻诇 注讜诇讛 讗诇 讟注诐 讗讞讚 讚讻砖诐 砖讗住讜专 诇讘专讱 讻砖讻讘专 谞驻讟专 讘讘专讻讛 专讗砖讜谞讛 讻讱 讗住讜专 诇讙专讜诐 诇讛讘讬讗 注爪诪讜 诇讘专讱 讘专讻讛 讗讞专转 讻砖讬讻讜诇 诇驻讟讜专 注爪诪讜 讘讘专讻讛 专讗砖讜谞讛 讜讻谉 讻转讘讜 讘讛讚讬讗 讛转讜住' 讜讛专讗"砖 讜讛专砖讘"讗 讜讛专"谉 讜讻诇 讛诪讞讘专讬诐 讘驻专拽 讻住讜讬 讛讚诐 讜讘驻专拽 讻诇 讻转讘讬 讜讘驻专拽 讛拽讜诪抓 专讘讛 讜讘驻专拽 讬讜诐 讟讜讘 讜讘砖讗专 讚讜讻转讬 讟讜讘讗 讚讘讻诇 讛讘专讻讜转 讗住讜专 诇讙专讜诐 诇讛讘讬讗 注爪诪讜 诇讘专讱 讘专讻讛 讗讞专转 讻砖讬讻讜诇 诇驻讟讜专 注爪诪讜 讘讘专讻讛 专讗砖讜谞讛 讜讛讘讬讗讜 专讗讬讛 诪讻讗谉 讚讗诪专 专讬砖 诇拽讬砖 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讜讻"讻 讛专"谉 讘讛讚讬讗 讘驻专拽 讘转专讗 讚专"讛 讜诇专讜讘 驻砖讬讟讜转 讛讚讘专 诇讗 驻讬专砖 专砖"讬 讻讗谉 讻诇讜诐 注诇 讝讛 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讜讻谉 讘讬讜诪讗 讘驻专拽 讘讗 诇讜 讻"讙 诇讗 驻讬专砖 专拽 砖讬讛讗 爪专讬讱 诇讞讝讜专 讜诇讘专讱 讜转讜 诇讗 讜讝讛 诪驻谞讬 砖讗讬 讗驻砖专 诇驻专砖 讘注谞讬谉 讗讞专 专拽 讻驻砖讜讟讜 讻诪讜 讻诇 讛诪讘专讱 讘专讻讛 砖讗讬谞讛 爪专讬讻讛 注讜讘专 诪砖讜诐 诇讗 转砖讗 讚拽讗讬 讘讜讚讗讬 讗讻诇 讛讘专讻讜转 讚讻诇诇讗 讻讬讬诇 讜讻讚诪讜讻讞 讘讛讚讬讗 讛住讜讙讬讗 砖讛讘讗转讬 诇注讬诇 讜诇讻谉 讻转讘 讛专讬"祝 讘驻专拽 讗诇讜 讚讘专讬诐 讜讻谉 讛专诪讘"诐 讝"诇 讘驻"讗 诪讛诇讻讜转 讘专讻讜转 讛讱 诪讬诪专讗 讚专讬砖 诇拽讬砖 讻诇 讛诪讘专讱 讘专讻讛 砖讗讬谞讜 爪专讬讻讛 讻讜' 住转诐 讜诇讗 讛讝讻讬专讜 讘讛 讘专讻转 讛转讜专讛 诪砖讜诐 讚拽讗讬 注诇 讻诇 讛讘专讻讜转 讜讻谉 诪砖诪注 讘讛讚讬讗 诪讚讘专讬 讛专诪讘"诐 讘住讜祝 讛诇讻讜转 讘专讻讜转. 讜讻讬讜谉 砖专讬砖 诇拽讬砖 注爪诪讜 诪专讗 讚砖诪注转讗 讗诪专 讻讗谉 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讘讜讚讗讬 讘讞讚讗 诪讞转讗 诪讞转讬谞讛讜. 讜讚讘专 讝讛 讘专讜专 诇讘注诇讬 注讬谞讬诐 讻砖诪砖 讘讞爪讬 讛砖诪讬诐. 讜诪讛 砖讻转讘 讜讝讜 讗讬谞讛 讗诇讗 诪砖讜诐 讻讘讜讚 讛爪讘讜专 讜讻讜' 讜诇讘专讱 讗讞专转 诪砖讜诐 讻讘讜讚 讛爪讘讜专 诇讗 转拽讜谉 专讘谞谉 讻讜' 讗讬谉 诇讜 拽讬讜诐 讜讛注诪讚讛 讻诇诇 讜注拽专 诪驻讬 讙诪专讗 注专讜讻讛 讘驻专拽 诪讬 砖诪转讜 讚讙专住讬谞谉 砖诐 讗诪专 专讘 讬讛讜讚讛 诪谞讬谉 诇讘专讻转 讛诪讝讜谉 诇讗讞专讬讛 诪谉 讛转讜专讛 砖谞讗诪专 讜讗讻诇转 讜砖讘注转 讜讘专讻转 诪谞讬谉 诇讘专讻转 讛转讜专讛 诇驻谞讬讛 诪谉 讛转讜专讛 砖谞讗' 讻讬 砖诐 讛' 讗拽专讗 讛讘讜 讙讚诇 诇讗诇讛讬谞讜 讗"专 讬讜讞谞谉 诇诪讚谞讜 讘专讻转 讛转讜专讛 诇讗讞专讬讛 讘拽诇 讜讞讜诪专 诪谉 讛诪讝讜谉 讜讘专讻转 讛诪讝讜谉 诇驻谞讬讛 讘拽"讜 诪谉 讛转讜专讛 讜讻讜' 讜诪住讬拽 砖诐 讘讙诪专讗 诪讛 诇转讜专讛 砖讻谉 讞讬讬 注讜诇诐 讜讛讻讬 讗讬转讗 讘讬专讜砖诇诪讬 讚诪讙讬诇讛 驻专拽 讛拽讜专讗 注讜诪讚. 讛专讬 拽诪谉 诪讘讜讗专 讘讗专 讛讬讟讘 讚讘专讻转 讛转讜专讛 诇驻谞讬讛 注诇 拽专讬讗转讛 讘爪讘讜专 讛讬讗 诪谉 讛转讜专讛 砖讛专讬 注讬拽专 讛拽专讗 讻讬 砖诐 讛' 讗拽专讗 讛讘讜 讙讚诇 诇讗诇讛讬谞讜 讚讬诇讬祝 诪讬谞讬讛 诪讬讬专讬 讘爪讘讜专 讻讚驻专砖"讬 砖诐 讘讛讚讬讗 讜讻讚讗讬转讗 讘讬讜诪讗 驻专拽 讗诪专 诇讛诐 讛诪诪讜谞讛 讜讘专讬砖 驻专拽 砖诇砖讛 砖讗讻诇讜 讜注讜讚 砖讛专讬 诪诇砖讜谉 专讘 讬讛讜讚讛 诪专讗 讚砖诪注转讗 讙讜驻讬讛 诪砖诪注 讘讛讚讬讗 讚诪讬讬专讬 讘爪讘讜专 诪讚拽讗诪专 诇驻谞讬讛 讚讗诇讜 讘讬讞讬讚 诇讗 砖讬讬讱 诇讜诪专 诇驻谞讬讛 讻讬讜谉 砖讗讬谞讜 诪讘专讱 诇讗讞专讬讛 讻诇诇 讜讻讬讜谉 砖注拽专 讘专讻转 讛转讜专讛 诇讗 讬诇驻讬谞谉 砖讛讬讗 诪谉 讛转讜专讛 讻讬 讗诐 诪拽专讬讗转 讛爪讘讜专 讻诪讜 砖谞转讘讗专 讛诇讻讱 讗祝 注诇 讙讘 砖讻讘专 讘讬专讱 讘专讻转 讛转讜专讛 砖讞专讬转 讘讬讞讬讚 讗驻"讛 讞讬讬讘 诪谉 讛转讜专讛 诇讞讝讜专 诇讘专讱 讘专讻转 讛转讜专讛 诇驻谞讬讛 注诇 拽专讬讗转讛 讘爪讘讜专 讜讚讜拽讗 讘专讻讛 讗讞专讜谞讛 转拽讜谉 专讘谞谉 讜讙诐 讝讜 诇讗 诪砖讜诐 讻讘讜讚 讛爪讘讜专 讞住 讜砖诇讜诐 讗诇讗 诪驻谞讬 讻讘讜讚 讛转讜专讛 讻诪讜 砖转拽谞讜 诇诪驻讟讬专 讘谞讘讬讗 砖诪讘专讱 诇讗讞专讬讛 讜讻"讻 讘讛讚讬讗 讛专诪讘"谉 讝"诇 讘诪谞讬谉 讛诪爪讜转 注砖讛 诪爪讜讛 讟"讜 讜讻谉 讻转讘 讘拽专讬转 住驻专 讜讝"诇 讘专讻转 讛转讜专讛 诇驻谞讬讛 诪谉 讛转讜专讛 砖谞讗诪专 讻讬 砖诐 讛' 讗拽专讗 讛讘讜 讙讚诇 诇讗诇讛讬谞讜 讜诇讛专诪讘"诐 讝"诇 砖讗讬谞讜 诪讜谞讛 讗讜转讛 诪爪讜讛 讘驻谞讬 注爪诪讛 谞专讗讛 讚讛讬讗 讘讻诇诇 诪爪讜转 转诇诪讜讚 转讜专讛 讜诇讛讻讬 诇讗 讘讗讛 讘诪谞讬谉 讗讘诇 讛讬讗 诪讚讗讜专讬讬转讗 讻讜' 注讻"诇. 讜讻谉 讻转讘 讘讛诇讻讜转 谞砖讬讗讜转 讻驻讬诐 讜讝"诇 讜谞专讗讛 讚注谞讬讬转 讗诪谉 讘讘专讻讛 砖讛讬讗 诪讚讗讜专讬讬转讗 讻讙讜谉 讘专讻转 讛诪讝讜谉 讜讘专讻转 讛转讜专讛 砖讛讜讗 讞讬讬讘 诇注谞讜转 讗诪谉 诪讚讗讜专讬讬转讗 诪讚讻转讬讘 讻讬 砖诐 讛' 讗拽专讗 讛讘讜 讙讜讚诇 讚诪砖诪注 谞诪讬 讘讻诇 讘专讻讛 砖讗谞讜 诪讙讚讬诇讬诐 讜诪讘专讻讬诐 砖诪讜 讛讘讜 讙讚诇 讜讛讬讬谞讜 讘注谞讬讬转 讗诪谉 注讻"诇. 讜诇讗 讻诪讜 砖注诇讛 注诇 讚注转 讛讞讻诐 讛讝讛 讚讙诐 讘专讻讛 专讗砖讜谞讛 注诇 拽专讬讗转讛 讘爪讘讜专 转拽谞讜讛 专讘谞谉 讗诐 讻讘专 讘讬专讱 讘专讻转 讛转讜专讛 砖讞专讬转 讜讛讗 诇讬转讗 讗诇讗 讗驻讬诇讜 讗诐 讻讘专 讘讬专讱 讘专讻转 讛转讜专讛 砖讞专讬转 讗驻"讛 讞讬讬讘 诪谉 讛转讜专讛 诇讘专讱 讘专讻转 讛转讜专讛 注诇 拽专讬讗转讛 讘爪讘讜专 讻讬讜谉 砖注讬拽专 拽专讗 讻讬 砖诐 讛' 讗拽专讗 讻讜' 拽讗讬 注诇 拽专讬讗转讛 讘爪讘讜专 讻诪讜 砖谞转讘讗专 (讛讙讛"讛. 讜讻讘专 谞砖诪专 诪讝讛 讛讟注讜转 讛讟讜专 讗"讞 讘住讬诪谉 诪"讝 砖讻转讘 讜讛诪砖讻讬诐 讘讘拽专 诇诇诪讜讚 拽讜讚诐 砖讬诇讱 诇讘"讛 讬砖 诇讜 诇讘专讱 讘专讻转 讛转讜专讛 讜讻砖拽讜专讗 驻专砖转 讛转诪讬讚 讘讘"讛 讗讬谉 诇讜 诇讞讝讜专 讜诇讘专讱 讗注"驻 砖讛拽讜专讗 讘转讜专讛 讞讜讝专 讜诪讘专讱 讗砖专 讘讞专 讘谞讜 讗注"驻 砖讻讘专 讘讬专讱 讻诇 讛讘专讻讜转 拽讜讚诐 驻专砖转 讛转诪讬讚 诇讗 讚诪讬 砖讗讜转讛 讘专讻讛 谞转拽谞讛 注诇 拽专讬讗转讛 讘爪讘讜专 讻诪讜 砖转拽谞讜 诇讗讞专讬讛) 讛专讬 讚拽讚拽 诇讜诪专 砖讗讜转讛 讘专讻讛 谞转拽谞讛 讜诇讗 讗诪专 砖讗讜转讛 讘专讻讛 转拽谞讜 讻讚讗诪专 讗讞"讻 砖转拽谞讜 讘专讻讛 诇讗讞专讬讛 讗诇讗 诪砖讜诐 讚讘专讻转 讛转讜专讛 诇驻谞讬讛 注诇 拽专讬讗转讛 讘爪讘讜专 讗注"讙 砖讻讘专 讘讬专讱 讘专讻转 讛转讜专讛 砖讞专讬转 诇讗 转拽谞讜讛 专讘谞谉 讗诇讗 诪谉 讛转讜专讛 讜诇讛讻讬 拽讗诪专 谞转拽谞讛 讜专"诇 谞转拽谞讛 诪谉 讛转讜专讛 讜拽讗诪专 讛讟讜专 讚诇讗讜 诪砖讜诐 转诇诪讜讚 转讜专讛 谞转拽谞讛 讗诇讗 诪砖讜诐 讻讘讜讚 讛转讜专讛 讻诪讜 砖转拽谞讜 专讘谞谉 讘专讻讛 诇讗讞专讬讛 砖讛讬讗 讜讚讗讬 诇讗 诪砖讜诐 转诇诪讜讚 转讜专讛 谞转拽谞讛 诪驻谞讬 砖讗讬谉 砖讬讬讱 讻诇诇 诇讘专讱 诇讗讞专讬讛 注诇 转诇诪讜讚 转讜专讛 诪驻谞讬 砖讗讬谞讜 诪讬讗砖 注爪诪讜 讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛 讜讛讜讬 讻诪讜 讬讜砖讘 讜注讜住拽 讻诇 讛讬讜诐 讘转讜专讛 讘诇讗 讛驻住拽 讜诇驻讬讻讱 讗讬谉 讗谞讜 诪讘专讻讬诐 诇讗讞专讬讛 讘砖讞专讬转 讗诇讗 讜讚讗讬 诪砖讜诐 讻讘讜讚 讛转讜专讛 谞转拽谞讛 讜讻"讻 讛讟讜专 讘讛讚讬讗 讘住讬诪谉 拽诇"讟. 讜诇诪讬 砖讬拽砖讛 讘注讬谞讬讜 诇拽讘诇 驻讬专讜砖 转讬讘转 谞转拽谞讛 讚拽讗诪专 讛讟讜专 讛讬讬谞讜 诪谉 讛转讜专讛 讗讜诪专 讚专讱 讗讞专转 讜讛讜讗 砖驻讬专讜砖 转讬讘转 谞转拽谞讛 砖专讘谞谉 转拽谞讜讛 讜专爪讜谞讜 诇讜诪专 讛诐 转拽谞讜 讛诪讟讘注 讗讘诇 注讬拽专 讛讘专讻讛 诇驻谞讬讛 讛讬讗 诪谉 讛转讜专讛 讻诪讜 砖谞转讘讗专 讜讻讛"讙 诪诪砖 驻讬专砖 讛专讗"砖 讝"诇 讘驻专拽 砖诇砖讛 砖讗讻诇讜 讛讗 讚讗诪专讬谞谉 诪砖讛 转拽谉 诇讛诐 讘专讻转 讛讝谉 讬讛讜砖注 转拽谉 诇讛诐 讘专讻转 讛讗专抓 讻讜' 讜讻"讻 讘讛讚讬讗 讛讟讜专 讗"讞 讘住讬诪谉 拽注"讞 注"讻 讛讙讛"讛. 讜讛砖转讗 拽诪讬讬转讗 砖讘讬专讱 讛讻"讙 注诇 驻专砖转 讗讞专讬 诪讜转 讜讗讱 讘注砖讜专 讛讬讗 注爪诪讛 爪专讬讻讛 讜爪专讬讻讛 诪谉 讛转讜专讛 讗注"讙 砖讻讘专 讘讬专讱 讘专讻转 讛转讜专讛 砖讞专讬转 讻诪讜 砖谞转讘讗专 讜诇讗 讻诪讜 砖驻讬专砖 讛讞讻诐 讛讝讛 讜注讜讚 讘诇讗讜 讛讻讬 讗讬 讗驻砖专 诇注诇讜转 注诇 诇讘 驻讬专讜砖 讝讛 砖讛讜讗 住转讜专 诪讗诇讬讜 讚讗诐 讗讬转讗 讚拽诪讬讬转讗 讛讬讗 注爪诪讛 讘专讻讛 砖讗讬谞讛 爪专讬讻讛 讜诇讘专讱 讗讞专转 诪砖讜诐 讻讘讜讚 讛爪讘讜专 诇讗 转拽讜谉 专讘谞谉 讗"讻 拽砖讛 讛讬讗讱 诪讘专讱 讗讞专转 诪砖讜诐 讻讘讜讚 讛爪讘讜专 讻讛谉 砖拽讜专讗 讘诪拽讜诐 诇讜讬 讻砖讗讬谉 诇讜讬 讜讻谉 讘诪拽讜诐 砖讗讬谉 砖诐 诪讬 砖讬讜讚注 诇拽专讜转 讗诇讗 讗讞讚 讗讜 讘诪拽讜诐 砖讗讬谉 砖诐 专拽 讻讛谞讬诐 砖讗讞讚 拽讜专讗 讘诪拽讜诐 砖讘注讛 讜诪讘专讱 砖讘注讛 驻注诪讬诐 注诇 讻诇 驻专砖讛 诇驻谞讬讛 讜诇讗讞专讬讛 讚讛讗 拽"讜 讛讜讗 砖讗住讜专 诇驻讬 驻讬专讜砖讜 讜诪讛 讻讗谉 砖讛转讬专讜 诇拽专讜转 讘注诇 驻讛 讗注"驻 砖讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 讘注诇 驻讛 拽讜讚诐 砖专爪讜 诇讛转讬专 诇讞讝讜专 讜诇讘专讱 讻"砖 讘讻讛谉 砖拽讜专讗 讘诪拽讜诐 诇讜讬 讜讻谉 讘诪拽讜诐 砖讗讬谉 砖诐 诪讬 砖讬讜讚注 讻讜' 砖讛讬讛 诪谉 讛讚讬谉 诇讛讬讜转 讗住讜专 诇讞讝讜专 讜诇讘专讱 讜讻讬 转讬诪讗 讚诪砖讜诐 讛讻讬 砖专讬 砖注诇 讬讚讬 讻讱 诪讬谞讻专 诪谞讬谉 讛拽讜专讗讬诐 砖诇 讗讜转讜 讛讬讜诐 住讜祝 住讜祝 讗诐 讗讬转讗 讚注讬拽专 讛讘专讻讛 讘拽诪讬讬转讗 诪砖讜诐 讻讘讜讚 讛爪讘讜专 讛讬讗讱 讬转讻谉 砖讬讞讝讜专 讜讬讘专讱 讘专讻讛 砖讗讬谞讛 爪专讬讻讛 讝' 驻注诪讬诐 讝讛 讗讞专 讝讛 讻讚讬 诇讛讻讬专 诪谞讬谉 讛拽讜专讗讬诐 砖诇 讗讜转讜 讛讬讜诐 讜讘驻专讟 砖讘诇讗讜 讛讻讬 讬讻讜诇 诇注砖讜转 讛讬讻专 诇诪谞讬谉 讛拽讜专讗讬诐 注"讬 砖讬砖讘 讘谞转讬诐 讻讚讗讬转讗 讘转讜住驻转讗 讜注讜讚 讚讗讟讜 诪砖讜诐 讻讘讜讚 爪讘讜专 讬讘专讱 讘专讻讛 砖讗讬谞讛 爪专讬讻讛 讜诇讗 讬讞讜砖 讟驻讬 诇讻讘讜讚 砖诪讬诐 砖讛专讬 讗诪专讜 讻诇 讛诪讘专讱 讘专讻讛 砖讗讬谞讛 爪专讬讻讛 注讜讘专 诪砖讜诐 诇讗 转砖讗 讜注讜讚 讛讬讗讱 砖讬讬讱 讻诇诇 诇讜诪专 诪砖讜诐 讻讘讜讚 讛爪讘讜专 讻讬 诪讛 讬转谉 诇讛诐 讜诪讛 讬讜住讬祝 诇讛诐 讻讘讜讚 讘诪讛 砖讝讛 诪讘专讱 讘专讻转 讛转讜专讛 讗诇讗 讜讚讗讬 讘专讻转 讛转讜专讛 诇驻谞讬讛 注诇 拽专讬讗转讛 讘爪讘讜专 讗注"讙 砖讻讘专 讘讬专讱 讘专讻转 讛转讜专讛 砖讞专讬转 讛讬讗 诪谉 讛转讜专讛 讜讘专讻转 讛转讜专讛 诇讗讞专讬讛 讛讬讗 诪讚专讘谞谉 讜诪砖讜诐 讻讘讜讚 讛转讜专讛 讻诪讜 砖讛讜讗 诪驻讜专砖 讘讙诪专讗 讘讘诇讬 讜讬专讜砖诇诪讬 砖讛讘讗转讬 诇注讬诇 讜讘讝讛 谞转拽讬讬诪讜 讚讘专讬 讗讘讜转 讛注讜诇诐 讜讬谞讜讞讜 注诇 诪砖讻讘讜转诐 讘砖诇讜诐 讜讻诪讜 砖讚谞转讬 讚讘专讬讛诐 诇讝讻讜转 讛诪拽讜诐 讬讚讬谞讬谞讬 诇讝讻讜转:

诪讻诇诇 讚砖驻讬专 注讘讚 讛讗诪专 专讘 讗砖讬 讻讜'. 转讬诪讛 诇诪讛 诇讗 驻专讬讱 拽讜砖讬讗 讝讜 注诇 诪拽专讗 诪诇讗 讘讚讘专讬 讛讬诪讬诐 讚讻转讬讘 讜讬拽诐 讛诪诇讱 讚讜讚 注诇 专讙诇讬讜 讜讬讗诪专 砖诪注讜谞讬 讗讞讬 讜注诪讬 讜讙讜' 诪讻诇诇 讚砖驻讬专 注讘讚 砖讛讬讛 拽诐 注诇 专讙诇讬讜 讚讗诇"讻 诇诪讗讬 谞驻拽讗 诪讬谞讛 住讬驻专 讝讛 讛讻转讜讘 讚讛讗 讻诇 注爪诪讜 诇讗 讘讗 讗诇讗 诇住驻专 讘砖讘讞讜 砖诇 讚讜讚 讗诇讗 诪讗讬 讗讬转 诇讱 诇诪讬诪专 讚讗注"讙 讚讛转诐 诇讬讻讗 诪爪讜讛 诪讛 砖讗诪专 讚讜讚 讚讜拽讗 诪注讜诪讚 讜诇讗 诪讬讜砖讘 诪"诪 讚专讱 讗专抓 讛讜讗 砖诇讗 讬讚讘专 讗讚诐 诪讬讜砖讘 讘专讘讬诐 讻诪讜 砖讗诪专讜 讘讘专讗砖讬转 专讘讛 讘驻住讜拽 讜讬拽诐 讗讘专讛诐 讜诇讻讱 砖讘讞讜 讛讻转讜讘 砖讛讬讛 拽诐 注诇 专讙诇讬讜 诪砖讜诐 讗讬诪转讗 讚爪讬讘讜专讗 讚注诇 讝讛 诇讗 讗诪专讜 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讛讻讗 谞诪讬 讬砖 诇讜诪专 讚诇讻讱 砖讘讞讜讛讜 讞讻诪讬诐 诇讗讙专讬驻住 讜爪"注:



诪爪讜讛 砖讗谞讬. 讜讛讻讬 谞诪讬 驻专讻讬谞谉 讘驻专拽 讻"讙 讘住谞讛讚专讬谉 讙讘讬 诪诇讱 讚转谞谉 诇讗 讞讜诇抓 讜诇讗 讞讜诇爪讬谉 诇讗砖转讜 讻讜' 注讚 谞诪爪讗 讚诪讛 砖讛诪诇讱 诪讻讘讚谉 诇讬讻讗 诪爪讜讛 讻讱 讻转讘讜 讛转讜住驻讜转 讜拽砖讛 诇讬 注诇 讚讘专讬讛诐 讛讬讗讱 讗驻砖专 诇讜诪专 讚诪讛 砖讛诪诇讱 诪讻讘讚 诇转"讞 诇讬讻讗 诪爪讜讛 砖讛专讬 讗讚专讘讛 诪爪讜转 讻讘讜讚 转"讞 砖讞讬讬讘 讛诪诇讱 诇谞讛讜讙 讘讛讜 讞诪讬专 讛专讘讛 讬讜转专 诪诪爪讜转 讻讘讜讚 讛诪诇讱 砖转"讞 讞讬讬讘讬谉 诇谞讛讜讙 讘讜 诇诪诇讱. 讜讝讛 诪讻诪讛 讟注诪讬诐 讞讚讗 诪砖讜诐 讚注砖讛 讚讻讘讜讚 转讜专讛 注讚讬祝 诪注砖讛 讚讻讘讜讚 诪诇讱 砖讛专讬 诪爪讜转 讻讘讜讚 转"讞 讛讜讗 讻讘讜讚 讛转讜专讛 讘注爪诪讜 讻讚讗讬转讗 讘讛讚讬讗 讘驻专拽 砖讘讜注转 讛注讚讜转 讛讗讬 注砖讛 讜讛讗讬 注砖讛 注砖讛 讚讻讘讜讚 转讜专讛 注讚讬祝 讜讻讘专 讻转讘讜 讛转讜住驻讜转 注爪诪谉 讚讻讘讜讚 转讜专讛 注讚讬祝 诪讻讘讜讚 诪诇讱 讜注讜讚 砖讛专讬 讛讜砖讜讛 诪讜专讗 转"讞 诇诪讜专讗 砖诪讬诐 讻讚讻转讬讘 讗转 讛' 讗诇讛讬讱 转讬专讗 诇专讘讜转 转诇诪讬讚讬 讞讻诪讬诐 讜讻讚转谞谉 讘讗讘讜转 诪讜专讗 专讘讱 讻诪讜专讗 砖诪讬诐 诪砖讗"讻 诪讜专讗 砖诇 讛诪诇讱 诇讗 讛讜砖讜讛 诇诪讜专讗 砖诪讬诐 讜讛讗 讜讚讗讬 讚讙诐 注诇 讛诪诇讱 讗诪专讛 转讜专讛 讗转 讛' 讗诇讛讬讱 转讬专讗 讜诇讻谉 讗砖讻讞谉 讘住谞讛讚专讬谉 驻专拽 讻"讙 讚拽讗诪专 砖诪注讜谉 讘谉 砖讟讞 诇讬谞讗讬 讛诪诇讱 注诪讜讚 注诇 专讙诇讬讱 讜讬注讬讚讜 讘讱 讜讻讜' 讜讗诇讜 转"讞 讗讬谉 爪专讬讱 诇注诪讜讚 诪砖讜诐 讚讛讗讬 注砖讛 讜讛讗讬 注砖讛 讜注砖讛 讚讻讘讜讚 转讜专讛 注讚讬祝 讻讚讗讬转讗 讘驻专拽 砖讘讜注转 讛注讚讜转 讜讛讗讬 讚转"讞 讬讻讜诇 诇诪讞讜诇 注诇 讻讘讜讚讜 诪砖讗"讻 诪诇讱 诇讗讜 诪砖讜诐 讚讞砖讬讘讜转 讚诪诇讱 讟驻讬 诪讞砖讬讘讜转 讚转"讞 讗诇讗 诪砖讜诐 拽专讗 讚拽讗诪专 砖讜诐 转砖讬诐 讜讻讜' 砖转讛讗 讗讬诪转讜 注诇讬讱 讜讗讬谉 讻讘讜讚讜 讘讗 诇讜 讘砖讘讬诇 注爪诪讜 讗诇讗 诪砖讜诐 讚诪爪讜转 讛诪拽讜诐 讻讱 讛讜讗 讜讗讬谉 讬讻讜诇 诇讛驻拽讬注 诪爪讜转 讛诪拽讜诐 讗讘诇 转"讞 转讜专转讜 讚讬诇讬讛 讜讬讻讜诇 诇诪讞讜诇 讛讬讟讘 注诇 讻讘讜讚讜 讚砖诇讜 讛讬讗 讻讚讗诪专讬谞谉 讘诪住讻转 注"讗 讘转讞诇讛 谞拽专讗转 注诇 砖诪讜 砖诇 讛拽讘"讛 讜诇讘住讜祝 谞拽专讗转 注诇 砖诪讜 砖谞讗诪专 讻讬 讗诐 讘转讜专转 讛' 讞驻爪讜 讜讘转讜专转讜 讬讛讙讛 讬讜诪诐 讜诇讬诇讛 讻讜' 讜讻讱 讻转讘讜 讛转讜住' 讘讛讚讬讗 讘住谞讛讚专讬谉 驻专拽 讻"讙 讜注讜讚 砖讛专讬 讘驻专拽 讘转专讗 讚讛讜专讬讜转 转谞讬讗 讞讻诐 拽讜讚诐 诇诪诇讱 讞讻诐 砖诪转 讗讬谉 诇谞讜 讻讬讜爪讗 讘讜 诪诇讱 砖诪转 讻诇 讬砖专讗诇 专讗讜讬讬诐 诇诪诇讻讜转 讜讗讬谉 讚讘专 讝讛 爪专讬讱 讛专讘讛 讞讝讜拽 砖讛专讬 讗砖讻讞谉 诇砖讗讜诇 讛诪诇讱 讜诇讬讛讜砖驻讟 诪诇讱 讬讛讜讚讛 讻砖讛讬讜 专讜讗讬谉 转诇诪讬讚讬 讞讻诪讬诐 注诪讚讜 诪讻住讗诐 讜诪讞讘拽诐 讜诪谞砖拽诐 讜讗注"讙 讚讗讜拽讬诐 讛讙诪专讗 讘讻转讜讘讜转 讘驻专拽 讛谞讜砖讗 讛讛讜讗 讚讬讛讜砖驻讟 讘爪谞注讛 讜诇讗 讘驻专讛住讬讗 讛讬讬谞讜 讚讜拽讗 讛讞讬讘讜拽 讜谞讬砖讜拽 砖讛讜讗 诇驻谞讬诐 诪砖讜专转 讛讚讬谉 讗讘诇 诪讛诪讜专讗 讜讛讻讘讜讚 砖讞讬讬讘讛 讛转讜专讛 诇讻诇 讗讚诐 诇谞讛讜讙 讘转"讞 诇讗 谞驻讟专 讛诪诇讱 讗驻讬诇讜 讘驻专讛住讬讗 讜讻谉 讻转讘 讛专诪讘"诐 讝"诇 讘讛讚讬讗 讘驻"讘 讚讛诇讻讜转 诪诇讻讬诐 讚诪爪讜讛 注诇 讛诪诇讱 诇讻讘讚 诇讜诪讚讬 讛转讜专讛 讻讜'. 诇讻谉 谞"诇 诇转专抓 拽讜砖讬转 讛转讜住驻讜转 讘注谞讬谉 讗讞专 讚讚讜拽讗 讛讻讗 讜讘驻专拽 讻"讙 讘住谞讛讚专讬谉 砖讬讬讱 诇诪讬诪专 诪爪讜讛 砖讗谞讬 诪驻谞讬 砖讛注诪讬讚讛 注爪诪讛 讛讬讗 诪爪讜讛 诪驻讜专砖转 讘转讜专讛 讚讻转讬讘 讜讗转讛 驻讛 注诪讜讚 注诪讚讬 讻讚讗讬转讗 讘驻专拽 讛拽讜专讗 讗转 讛诪讙讬诇讛 注讜诪讚 讜讻谉 讞诇讬爪讛 讛讬讗 诪爪讜讛 诪驻讜专砖转 讘转讜专讛 讗讘诇 讛讛讬讗 讚讻转讜讘讜转 讜驻"拽 讚拽讬讚讜砖讬谉 讗讬谞讛 诪爪讜讛 诪驻讜专砖转 讘转讜专讛 讻讬 诪讛 砖讛讬讛 专"讙 注讜诪讚 讜诪砖拽讛 注诇讬讛谉 讛讬讛 诇驻谞讬诐 诪砖讜专转 讛讚讬谉 讻讬 讛讬讛 讬讻讜诇 诇爪讗转 讬讚讬 讞讜讘转 讻讬讘讜讚 转"讞 讘诪讛 砖讻讬讘讚 讗讜转诐 讘讗讻讬诇讛 讜砖转讬讛 诪诪讬讟讘 讜讘砖讗专 诪讬谞讬 讻讘讜讚讬诐 讘诇讬 砖讛讬讛 注讜诪讚 讜诪砖拽讛 注诇讬讛诐 讚讜诪讬讗 诇讛讗 讚诪讬讬转讬 注诇讛 讜讗讘专讛诐 注讜诪讚 注诇讬讛诐 讚讛讗 讜讚讗讬 注砖讛 讝讛 诇驻谞讬诐 诪砖讜专转 讛讚讬谉 砖讛专讬 诇讗 谞讚诪讜 诇讜 讗诇讗 讻注专讘讬讬诐 讜讻谉 讛讛讬讗 讚讗讙专讬驻住 砖注讘专 诇驻谞讬 讛讻诇讛 诇讗 砖讬讬讱 诇诪讬诪专 诪爪讜讛 诪讛讗讬 讟注诪讗 讙讜驻讗 砖驻讬专砖转讬 讙讘讬 专"讙 注讜诪讚 讜诪砖拽讛 注诇讬讛谉 讻讬讜谉 砖注砖讛 讝讛 诇驻谞讬诐 诪砖讜专转 讛讚讬谉 讜讗讬谞讜 讞讬讜讘 诪爪讜讛 讻诇诇. 讻谉 谞"诇:



谞转讞讬讬讘讜 砖讜谞讗讬讛诐 砖诇 讬砖专讗诇 讻诇讬讛 讻讜'. 讚讘专 转诪讜讛 诇讜诪专 讗诐 讛讬讛 专讗讜讬 诪谉 讛转讜专讛 诇诪谞讜转讜 诪诇讱 讻讬讜谉 讚讗诪讜 讛讬转讛 诪讬砖专讗诇 讗诇讗 诪砖讜诐 讚讝讬诇讗 诪诇转讗 讚注讘讚 讛讬讛 讻诪讜 砖驻专砖"讬 砖讬转讞讬讬讘讜 注诇 讞专讬驻讛 诪讜注讟转 讻讝讗转 注讜谞砖 讙讚讜诇 讜驻讬专砖 专"讬 讗注"讙 讚讗诪专 讘驻专拽 诪爪讜转 讞诇讬爪讛 讜讘驻专拽 讛讞讜诇抓 讻讜' 注讚 讻讗诇讜 讗讬谞讛 砖讜诪注转 讻讱 讻转讘讜 讛转讜住驻讜转 讜拽砖讛 诇讬 注诇 讚讘专讬讛诐 讛讬讗讱 讗驻砖专 诇讜诪专 讙讘讬 诪诇讱 砖讗讬谞讜 讻砖专 注讚 砖讬讛讗 诪诪砖 诪拽专讘 诪诪讜爪注 诪讗讘讬讜 讜讗诪讜 诪讬砖专讗诇 讚诪砖诪注 讚讘讗讘讬讜 诪讬砖专讗诇 诇讞讜讚 诇讗 住讙讬 讚讗"讻 讛讬讗讱 诪诇讱 专讞讘注诐 讚诇讗讜 讗诪讜 诪讬砖专讗诇 讛讜讛 讚讛讗 讘谉 谞注诪讛 讛注诪讜谞讬转 讛讜讛 讜注讜讚 讚讛讗 讗驻讬' 诇注谞讬谉 讬讞住 讻讛讜谞讛 住讙讬 讘讗讘讬讜 诪讬砖专讗诇 讻讚讗诪专讬谞谉 讘驻专拽 注砖专讛 讬讜讞住讬谉 讜讗驻砖专 讛讗 讚讗诪专讜 注讚 砖讬讛讗 诪诪砖 诪拽专讘 诪诪讜爪注 诪讗讘讬讜 讜讗诪讜 诪讬砖专讗诇 专"诇 讘讗诪讜 诇讞讜讚 诇讗 住讙讬 注讚 砖讬讛讗 讙诐 讗讘讬讜 诪讬砖专讗诇 讗讘诇 讘讗讘讬讜 诇讞讜讚 住讙讬 讜讻讛"讙 驻讬专砖讜 讛转讜住驻讜转 讘驻专拽 诪爪讜转 讞诇讬爪讛 讛讗 讚讗诪专 专讘讗 讜诇注谞讬谉 讞诇讬爪讛 注讚 砖讬讛讗 讗讘讬讜 讜讗诪讜 诪讬砖专讗诇 讜诪讬讛讜 讛转讜住驻讜转 讘驻专拽 讛讞讜诇抓 讜讘驻"拽 讚讘讘讗 讘转专讗 驻讬专砖讜 讚讗讙专讬驻住 讗驻讬诇讜 讗诪讜 诇讗 讛讬转讛 诪讬砖专讗诇 讻讬 讛讜专讚讜住 诇讗 谞砖讗 讬砖专讗诇讬转 讜诇讻讱 谞注谞砖讜 诪驻谞讬 砖讛讬讛 驻住讜诇 诪谉 讛转讜专讛 讜讗注"驻 砖讛讬讛 注讘讚 拽专讗讜讛讜 讗讞讬谞讜 诇驻讬 砖讛讬讛 讗讞讬讛诐 讘诪爪讜转 讜讻谉 驻讬专砖 讛专诪讘"诐 讝"诇 讘驻讬专讜砖 讛诪砖谞讛 讚讗讙专讬驻住 讗驻讬诇讜 讗诪讜 诇讗 讛讬转讛 诪讬砖专讗诇 讜诇讻讱 谞注谞砖讜 讗诇讗 砖驻讬专砖 讛讗 讚拽专讗讜讛讜 讗讞讬谞讜 讗转讛 诪砖讜诐 砖诇讜诐 诪诇讻讜转 讜讘讞讘讜专讜 讘驻"讗 诪讛诇讻讜转 诪诇讻讬诐 驻住拽 讚诪讜转专 诇诪谞讜转 诪诇讱 讗注"讙 砖讗讬谉 讗讘讬讜 诪讬砖专讗诇 专拽 砖转讛讗 讗诪讜 诪讬砖专讗诇 讜讻谉 诪砖诪注 诪讚讘专讬 讛转讜住驻讜转 讚驻专拽 讛讞讜诇抓 砖讛讘讗转讬 诇注讬诇 讜讗"转 讗诪讗讬 谞讞砖讘 讗讙专讬驻住 注讘讚 讜讛诇讗 诪住转诪讗 讻砖诪诇讱 讛讜专讚讜住 谞转讬讬讗砖讜 讘注诇讬讜 诪诪谞讜 讜砖诪讜讗诇 讗讬转 诇讬讛 讛诪驻拽讬专 注讘讚讜 讬爪讗 诇讞专讜转 讜讗讬谉 爪专讬讱 讙讟 砖讞专讜专 讻讘专 转讬专爪讜 讛转讜住驻讜转 讚砖诪讗 讛讬讜 诪爪驻讬诐 砖转讛讗 讙讗讜转讜 诪讜砖驻诇转 讜注讜讚 讬"诇 讚讗祝 讛讬讜爪讗 诪砖讜诐 讬讗讜砖 讘谞讬讜 注讘讚讬诐 讜讘讛讻讬 讗祝 讻讬 诪诇讱 讛讜专讚讜住 讘谞讬讜 注讘讚讬诐 讜讗讙专讬驻住 谞诪讬 讛讬讛 诪讘谞讬 讘谞讬讜:



诪讜转专 诇讛讞谞讬祝 诇专砖注讬诐 讘注讛"讝 讻讜'. 讗讬谞讜 专"诇 砖诪讜转专 砖讬砖讘讞 诇讛专砖注讬诐 讛诪讚讜转 讛专注讜转 砖谞讜讛讙讬诐 讘讛诐 讚讗"讻 讛讜讗 住讜转专 讛驻住讜拽 讗讜诪专 诇专砖注 爪讚讬拽 讗转讛 讬拽讘讜讛讜 注诪讬诐 讜讻讜' 讜砖讗专 驻住讜拽讬诐 讛专讘讛 讚诪讬讬转讬 讘住诪讜讱 砖讬砖 讘讝讛 讻诪讛 讞讟讗讬诐 讗诇讗 专"诇 砖讗注"驻 砖讗住讜专 诇讻讘讚 讗转 讛专砖注讬诐 诇驻讬 砖讛诐 砖讜谞讗讬 讛砖诐 诪"诪 诇讛专砖注讬诐 砖讬讚诐 转拽讬驻讛 讜讛砖注讛 诪砖讞拽转 诇讛诐 诪讜转专 诇讻讘讚诐 诪讬专讗转诐 讻诪讜 诇讗谞砖讬 讝专讜注 讗讘诇 诇讗 诪讗讛讘转讜 讗讜转诐 讻诪讜 砖注砖讛 讬注拽讘 诇注砖讜 讻讚讙专住讬谞谉 讘驻专拽讬 专"讗 讘驻专拽 诇"讗 讜诇拽讞 讬注拽讘 讗转 讻诇 诪注砖专 拽谞讬谞讜 讜砖诇讞 讜谞转谉 诇注砖讜 讘讬讚 注讘讚讬讜 讗诪专 诇讛诐 讗诪专讜 讻讛 讗诪专 注讘讚讱 讬注拽讘 讗"诇 讛拽讘"讛 注砖讬转 讛拽讚砖 讞讜诇 讗诪专 诇驻谞讬讜 专讘讜谞讜 砖诇 注讜诇诐 讗谞讬 诪讞谞讬祝 诇专砖注 讻讚讬 砖诇讗 讬讛专讙谞讬 讻讜' 讜讗驻砖专 诇讜诪专 讚讛讗 讚讗诪专 诪讜转专 诇讛讞谞讬祝 讻讜' 诪讬讬专讬 讘诪拽讜诐 住讻谞讛 讚讗讝 讜讚讗讬 诪讜转专 诇讛讞谞讬祝 诇讙诪专讬 讗驻讬诇讜 诇砖讘讞 诪讚讜转 讛专注讜转 砖讗讬谉 诇讱 讚讘专 砖注讜诪讚 讘驻谞讬 驻拽讜讞 谞驻砖 讚讻转讬讘 讜讞讬 讘讛诐 讜诇讗 砖讬诪讜转 讘讛诐 讜讻讚讗砖讻讞谉 讘谞讚专讬诐 驻专拽 讗专讘注讛 谞讚专讬诐 注讜诇讗 讗讝诇 诇讗专注讗 讚讬砖专讗诇 诇讜讜 讘讛讚讬讛 转专讬 讘谞讬 讞讜讝讗讬 拽诐 讞讚 砖讞讟讬讛 诇讞讘专讬讛 讗"诇 注讜诇讗 讬讗讜转 注讘讚讬 讗"诇 讗讬谉 讜驻专注 诇讜 讘讬转 讛砖讞讬讟讛 讻讬 讗转讗 诇拽诪讬讛 讚专讘讬 讬讜讞谞谉 讗"诇 讚诇诪讗 讞"讜 讗讞讝拽讬转 讬讚讬 注讜讘专讬 注讘讬专讛 讗"诇 专讘讬 讬讜讞谞谉 谞驻砖' 讛爪诇转. 讜讗"转 讻讬讜谉 砖诪讜转专 诇讛讞谞讬祝 诇专砖注讬诐 讘注讜讛"讝 诇诪讛 谞注谞砖讜 讬砖专讗诇 注诇 砖讛讞谞讬驻讜 诇讗讙专讬驻住 讜讬"诇 讚讗讙专讬驻住 诇讗 讛讬讛 专砖注 讻诇诇 讜讛专讗讬讛 砖讝诇讙讜 注讬谞讬讜 讚诪注讜转 讻砖讛讙讬注 诇诇讗 转讜讻诇 诇转转 注诇讬讱 讗讬砖 谞讻专讬 诪讻诇诇 砖讛讬讛 诪讜讚讛 砖讛诪拽专讗 讛讝讛 驻讜住诇讜 诪谉 讛诪诇讻讜转 讜谞讛讬 砖诇讗 讛讬讜 讬讻讜诇讬谉 诇诪讞讜转 讘讬讚讜 诪"诪 讛讬讛 诇讛诐 诇砖转讜拽 讜诇讗 诇讛讞讝讬拽讜 讻讬讜谉 砖讛讜讗 诇讗 讘拽砖 讝讛 诪讛诐 讜诇讻讱 谞注谞砖讜:





砖注专讬 转讜专转 讘讘诇

(诪讗 讗 诪砖谞讛) 讻讬 转讻诇讛 诇注砖专 讜驻专砖转 讛诪诇讱 讜讘专讻讜转 讜拽诇诇讜转 注讚 砖讙讜诪专 讻诇 讛驻专砖讛 讘专讻讜转 砖讻讛"讙 讜讻讜'.鈥斪炞ぷ欁ㄗ�"讬 (讚"讛 讜砖诪注) 讜诪讛专注"讘 谞专讗讛 砖讙讬专住讗 讗讞专转 讛讬转讛 诇讛诐 讜讛讬讗: 讻讬 转讻诇讛 诇注砖专 讜讘专讻讜转 讜拽诇诇讜转 注讚 砖讙讜诪专 讗转 讻诇 讛驻专砖讛 讜驻专砖转 讛诪诇讱 讘专讻讜转 讜讻讜'*讜讻"讻 讘讛讙讛讜转 讛专砖"砖 讜讛讘讬讗 砖讙诐 讘讬诇拽讜讟 驻' 讜讬诇讱 讻"讛 讛谞讜住讞.. 讜诇驻"讝 诪砖诪注 砖拽讜专讗 讻住讚专 讘诇讬 砖讜诐 讚讬诇讜讙 讘讬谞转讬讬诐 诪讻讬 转讻诇讛 诇注砖专 注讚 住讜祝 讘专讻讜转 讜拽诇诇讜转. 讜诪"砖 专砖"讬 "讜讗讞"讻 拽讜专讗 驻专砖转 讛诪诇讱" - 注谞讬讬谞讜 砖讗讞专 砖拽专讗 讻住讚专 诪谉 "讻讬 转讻诇讛 诇注砖专" 注讚 讘专讻讜转 讜拽诇诇讜转 讜讛谉 注爪诪谉 讘讻诇诇, 讗讝 讞讜讝专 诇诪驻专注 讜拽讜专讗 驻专砖转 讛诪诇讱*讜转诪讜讛 诪"砖 讘转讜讬"讟 讘砖诐 专砖"讬, 砖拽讜专讗 讘专讻讜转 讜拽诇诇讜转 讗讞专 驻专砖转 讛诪诇讱.. 讗讘诇 讘住讚专 讛诪砖谞讛 砖讘讬专讜砖诇诪讬 [讜讘讛讜爪讗转 诇讜] 诇讬转讗 讻诇诇 "讜驻专砖转 讛诪诇讱", 讜讻讙讬专住讗 讝讜 谞诪爪讗 讙诐 讘诇拽讞 讟讜讘 (讛诪讻讜谞讛 "驻住讬拽转讗 讝讜讟专转讬") 驻' 讜讬诇讱, 讜讻"讛 讙讬专住转 讛专诪讘"诐*讜讝讛 讚诇讗 讻诇"诪 砖诐 讜转讜讬"讟 讻讗谉 砖讻转讘讜 砖讛讬讛 诇讜 诇专诪讘"诐 讙讬专住讗 讗讞专转. 讜讻驻讬 讛谞讜讚注 砖注驻"专 谞讜住讞 讛诪砖谞讛 砖讘专讬"祝 讜专诪讘"诐 讛讜讗 讻谞讜住讞 住讚专 讛诪砖谞讛 砖讘讬专讜砖诇诪讬. (讘驻讬讛"诪 讻讗谉 讜讘讛诇' 讞讙讬讙讛 驻"讙 讛"讙), 讗诇讗 诪砖讜诐 讚转谞谉 "讜讻砖讛讙讬注 诇诇讗 转讜讻诇 诇转转 注诇讬讱 讗讬砖 谞讻专讬", 砖诪讝讛 诪讘讜讗专 砖讛讬讜 拽讜专讬谉 讙诐 驻专砖转 讛诪诇讱, 诇讻讱 驻讬专砖 讛专诪讘"诐, 砖讛讬讛 拽讜专讗 讻住讚专 诪"注砖专 转注砖专" 讜诇讛诇谉 讘诇讬 砖讜诐 讚讬诇讜讙 讘讬谞转讬讬诐 注讚 砖讙讜诪专 讘专讻讜转 讜拽诇诇讜转, 讜讛专讬 讬砖 讘讻诇诇 讝讛 讙诐 驻专砖转 讛诪诇讱.


讜讛谞讛 讘转讜住驻转讗 驻"讝 讛讬"讝 讛谞讜住讞: "砖诪注 讜讛讬讛 讗诐 砖诪讜注 转砖诪注 注砖专 转注砖专 讜讻讬 转讻诇讛 诇注砖专 讜驻专砖转 讛诪诇讱 注讚 砖讙讜诪专 讗转 讻讜诇讛 讜讚专砖讜转 讛谞讚专砖讜转 讘讛 讜讙讜诪专 注讚 住讜祝 讻讬 讛' 讗诇拽讬讻诐 讛讛讜诇讱 注诪讻诐 讝讛 讛砖诐 砖谞转讜谉 讘讗专讜谉". 讜诇驻讬 砖讬讟转 讛专诪讘"诐 讬砖 诇讛讙讬讛 讘转讜住驻转讗: 讜讻讬 转讻诇讛 诇注砖专 注讚 砖讙讜诪专 讗转 讻讜诇讛 驻专砖转 诪砖讜讞 诪诇讞诪讛 讜讚专砖讜转 讛谞讚专砖讜转 讘讛 讜讙讜诪专 注讚 住讜祝 讜讻讜' 砖谞转讜谉 讘讗专讜谉. 讜注谞讬谉 讝讛, 砖讛讬讛 讻转讜讘 讻讗谉 讘转讜住驻转讗 讻诇 讛驻专砖讛 诪诪砖讜讞 诪诇讞诪讛 讜讛讚专砖讜转 砖谞讚专砖讜转 讘讛 讘诪砖谞转谞讜 专驻"讞, 讜讛诪注转讬拽 讘转讜住驻转讗 拽讬爪专 讛讚讘专讬诐 讜专诪讝 注诇 讛诪砖谞讛. 讜讻诇 讝讛 注谞讬谉 讗讞专 讛讜讗 诇驻专砖 注谞讬谉 诪砖讜讞 诪诇讞诪讛.


讜讚注 砖讬砖 诇讛住转驻拽 讘注谞讬谉 拽专讬讗讛 讝讜 讘讝诪谉 砖诇讗 讛讬讛 诪诇讱 诇讬砖专讗诇, 讻讙讜谉 讘讬谉 诪诇讻讗 诇诪诇讻讗, 讗讜 讘讝诪谉 砖砖诇讟讜 讛专讜诪讬讬诐 注诇 讬砖专讗诇 讜谞爪讬讘 专讜诪讬 讛讬讛 专讜讚讛 讘讗专抓, 诪讬 讛讬讛 拽讜专讗 讗转 驻专砖转 讛诪诇讱. 讜诪爪讗谞讜 讘住' 拽讚诪讜谞讬讜转 讛讬讛讜讚讬诐 诇讬讜住祝 讘谉 诪转转讬讛讜 (住"讚 驻"讞 讬"讘) 砖讻转讘: "诪拽抓 讝' 砖谞讬诐, 讘讛转讗住祝 讛注诐 诇讞讜讙 讗转 讞讙 讛住讜讻讜转 讘注讬专 讛拽讚砖 讜诇讝讘讜讞 诇讛', 讬注诪讜讚 讛讻讛谉 讛讙讚讜诇 注诇 诪拽讜诐 讙讘讜讛, 讗砖专 诪砖诐 讬砖诪注 拽讜诇讜 诇讻诇 讛注诐 讜讬拽专讗 讘讗讝谞讬讛诐 讗转 转讜专转 讛'". 讜讘专讜专 讛讜讗 砖诪讞讘专 住驻专 讝讛 讻转讘 注"驻 专讗讬讬转 注讬谞讬讜 讜诪砖诪注 讗讝谞讬讜, 砖讻谉 讛讬讛 讘讝诪谞讜 砖诇讗 讛讬讛 诪诇讱 注诇 讬砖专讗诇, 讜谞爪讬讘 专讜诪讬 砖诇讟 注诇讬讛诐. 讜诪驻谞讬 砖诇讗 诪驻讜专砖 讘转讜专讛 诪讬 讛讜讗 讛拽讜专讗, 诇讻谉 讛讬讛 拽讜专讗 讛讙讚讜诇 砖讘讬砖专讗诇, 砖讛讜讗 讛诪诇讱; 讜讘讝诪谉 砖讗讬谉 诪诇讱 讗讝 拽讜专讗 讛讻讛"讙, 砖讛讜讗 讛砖谞讬 诇诪诇讱 讘讝诪谉 砖讬砖 诪诇讱, 讻诪讘讜讗专 讘诪砖谞转谞讜, 讜讘讝诪谉 砖讗讬谉 诪诇讱 讛讻讛"讙 讛讜讗 讛讙讚讜诇 砖讘讬砖专讗诇.


讜讚注 砖讘驻讬' 专' 砖诇诪讛 讘谉 讛讬转讜诐 诇诪讜"拽 讬讞 讘 讻转讘: "砖讛讬讛 讛诪诇讱 讘讗 诇注讝专讛 讜拽讜专讗 注诇 诪讙讚诇 注抓 诪谉 讗诇讛 讛讚讘专讬诐 注讚 诇注讬谞讬 讻诇 讬砖专讗诇 讻讚讗讬转讗 讘住讜讟讛" 讜诇讗 诪爪讗转讬 诇讜 讞讘专.

